ผมอายุ 18 ครับ ไม่เคยมีเพศสัมพันธ์มาก่อนผมสังเกตว่าน้ำอสุจิของผมนั้น ส่วนที่เป็นสีขาวมันไม่ละลายลงไปในน้ำ นอกจากนี้มันยังจับตัวเป็นก้อนนิ่มๆ สีขาว เมื่อลองบี้ก้อนนี้พบว่ามันแตกออกเป็น ชิ้นเล็ก ๆ ค่อนข้างหยาบ ได้ โดย ก้อนเหล่านี้จะมีขนาดเล็กใหญ่ต่างกันไปในแต่ละวัน หรือ บางวันก็ไม่มีเลย(ผมไม่มีอาการเจ็บ,แสบ หรือ คัน อวัยวะเพศนะครับ แต่ว่า หากผมกระเพาะปัสสาวะแน่นก่อนช่วยตัวเองจะทำให้รู้สึกปวดปัสสาวะหลังทำถึงแม้จะปัสสาวะไปแล้วก็ตาม)ผมอยากทราบว่า อาการอย่างนี้เป็นโรคอะไรหรือเปล่าครับ แล้ว ถ้าเป็นควรแก้อย่างไรขอบครับ
สวัสดีค่ะน้ำอสุจิเป็นน้ำที่ประกอบไปด้วยเซลล์สืบพันธุ์ของเพศชาย เกิดขึ้นโดยกระบวนการภายในระบบสืบพันธุ์และถูกขับออกจากร่ายกายผ่านทางอวัยวะเพศโดยการหลั่งระหว่างการร่วมเพศลักษณะของน้ำอสุจิที่เป็นปกติคือควรเป็นสีขาวหรือสีเทามักจับตัวกันเป็นลิ่มทันทีภายหลังการหลั่งอสุจิ และกลายเป็นของเหลวหลังจากเวลาผ่านไป 5-40 นาที น้ำอสุจิที่ไม่มีความผิดปกติในด้านสุขภาพหรือภาวะเจริญพันธุ์มักมีลักษณะเป็นลิ่มคล้ายเยลลี่ อสุจิที่ไม่จับตัวกันหรือมีลักษณะเหลวจึงอาจสื่อถึงความผิดปกติของภาวะเจริญพันธุ์ได้จากที่กล่าวมาถ้าอสุจิจับตัวกันเป็นก้อนลิ่ม ก็น่าจะเป็นอสุจิที่มีลักษณะเป็นปกติค่ะ หากอสุจิมีลักษณะเหลว หรือมีสีผิดไปจากสีขาว หรือมีเลือดปน เป็นความผิดปกติที่ควรไปพบแพทย์เพื่อตรวจเพิ่มเติมต่อไป